Verwronge Wraak - Marleo Publiseerders
Die strate van Kaapstad word geterroriseer deur 'n reeksmoordenaar wat jong vrouens vermoor en hul liggame nakend laat. Elkeen het 'n koeëlwond in die kop. Die Polisie besluit om daadwerklike ondersoek te doen en nader kaptein Wouter Malan, 'n ervare reeksmoord speurder van Boland.
Na Wouter sy vrou uitvang op video na sy drie dae agtermekaar vir hom gelieg het en met sy vriend geslaap het, skei hy van haar en aanvaar 'n verplasing na Kaapstad. Hy wil nou niks met vrouens te doen hê nie.
Hy word as 'n span ingedeel met adjudant-offisier Ivanka Pool, 'n beeldskone vrou wat op haar beurt niks met mans te doen wil hê nie, want sy het 'n liefdesteleurstelling gehad.
Van die eerste dag af behandel Wouter haar as sy gelyke. Sy moet self besluite neem en sy moet selfs hul motor bestuur. Wouter kom vir haar op by sy seniors en dring aan daarop dat hy vir haar as sy assistent wil hê. Onder sy leiding maak sy ook 'n paar deurbrake in die ondersoek.
Wanneer hulle op pad is na 'n slagoffer se huis, hoor Ivanka sy gesprek met sy eks vrou en besef hy het net so seer gekry as sy. Sy is nie al een wat die seer ken nie. In hul ondersoek na die moordenaar leer hulle mekaar respekteer en word vriende.
Daar is 'n lang pad om die moordenaar op te spoor. Hy is slu en hulle kan nie vooruit verwag wat hy gaan doen nie. Wanneer hy 'n kollega vermoor is dit oorlog. Dan doen die moordenaar wat Wouter nie kon voorsien nie.....